Sitasta kost

**Sitasta kost**  (lat. *os ethmoidale*)  je neparna  kost u lobanji čovjeka, koja  razdvaja  nosnu šupljinu od mozga. Nalazi se na krovu korijena nosa, između  dvije  orbite. Ova kockasta kost je lagahna zbog spužvaste konstrukcije. Sitasta kost  je jedna od kostiju koje čine  koštani prsten (orbitu) oka.

## Struktura
Sitasta kost je prednja lobanjska kost, koja je smještena između očiju.  Učestvuje u strukturi  medijalnog zida orbite, nosne šupljine i nosne pregrade. Sitasta kost  ima tri dijela: 
***sitasta ploča**, 
***sitasti labirint** i 
***okomita sitasta ploča**.

Sitasta  ploča čini krov nosne šupljine, a sitasti labirint sastoji se od velike mase na obje strane okomite ploče, a okomita ploča stvara  dvije vršne  trećine nosne pregrade. Između eworbitne ploče i nosne školjke su sitasti sinusi  ili ćelije sitastog zraka, koje su promjenjivo brojne male šupljine u bočnoj masi sitaste kosti.

### Zglobljavanja 
Sitasta kost  se zglobljava sa  trinaest kostiju:

*dvije kosti  neurokranija:  čeone i  klinaste kosti (na tijelu  i  sitastoj školjki).
*jedanaest kostiju  viscerocranija: dvije nosne kosti, dvije gornjevilične, dvije suzne, dvije  nepčane, dvije donje nosne školjke i rilo (vomer).

## Razvoj
Sitasta kost okoštava iz hrskavice nosne kapsule, u tri centra: jedan za  okomitu pločuj, a drugi za labirinte. 
Prvo se razvijaju labirinti, kada se zrnca okoštavanja koja se pojavljuju u regiji *lamina papyracea*,  između četvrtog i petog mjeseca fetusnog  života, a proteže se u školjku.

Pri rođenju, kost se sastoji od dva labirinta, koji su mali i slabo razvijeni. Tokom prve godine nakon rođenja, okomita ploča i *crista galli* (guščiji greben)  počinju se  pretvarati u kost,  iz jednog centra, a povezani su s labirintima o početku druge godine života.

Sitasta ploča okoštava dijelom iz okomite ploče, a dijelom iz labirinta.

Razvoj sitastih ćelija (komora) počinje tokom fetusnog života

## Funkcija
### Uloga u magnetocepciji
Neke  ptice i ostale migracijske životinje, u sitastim kostima  imaju naslage biološkog  magnetita, koji im omogućava osjećanje smjeza Zemljinog magnetnog polja. Ljudi imaju slične magnetitne, ali se vjeruje  da su  ostale u rudimentnim tragovima

## Klinički značaj
Fraktura u  *lamine papyracea*, bočnoj ploči  labirinta sitaste  kosti, omogućuje komunikaciju između nosne šupljine i istostrane orbite,  kroz donjemedijalni orbitni zid, što izaziva orbitni emfizem. Povećava pritisak  u nosnoj šupljini, kao što se vidi pri kihanju, naprimjer i dovodi do privremenog egzoftalmusa.

Porozna krhka priroda,  sitastu kost čini posebno osjetljivom na frakture. Obično se lomi pri djelovanju uzlazne sile na nos. To se može dogoditi udarom u ploču u prometnoj nesreći ili slijetanju na tlo nakon pada s visine. Prijelom sitaste kosti  može proizvesti fragmente kostiju koje prodiru u sitastu  ploču. Ta trauma može dovesti do curenja likvora u nosnu šupljinu. Ovi otvori omogućuju oportunističkim bakterijama u nosnoj šupljini ds ulaze u sterilnim uvjetima u centralni nervni sistem  (CNS).  CNS  je obično zaštićen krvno-moždanom barijerom, ali  rupa u sitastoj  ploči omogućava da neka bakterije uđe kroz barijeru. Krvno-moždana barijera, takve infekcije čini izuzetno teško izlječivim, jer samo određeni lijekovi mogu proći  u CNS.

Prijelom sitaste kosti može odvojiti mirisni živac. Ova ozljeda rezultatira  u poremećaju zvanom anosmija (gubitak njuha). Smanjenje sposobnosti čula okusa je  također jedna od nuspojava, jer se snažno  oslanja na miris. Ova ozljeda nije smrtonosna, ali može biti opasna,  osobito ako osoba ne osjeća miris  dima, plina ili pokvarene hrane. U stvari, za ljude s anosmijom je više od četiri puta vjerojatnije da će umrijeti u pet godina u odnosu na one sa zdravim osjećajem mirisa.

## Dodatne slike

 Gray149.png|Sitasta kost odozgo
 Gray150.png|Okomita sitasta ploča
 Gray151.png|Sitasta kost (otraga).
 Image:Gray152.png| Sitasta kost, desna strana
 Gray164.png| Sitasta kost, u centru,  unutar orbite
 Gray188.png|Bočni izgled lobanje
 Gray190.png|Lobanja s prednje strane
 Gray192.png|Medijalni zid  lijeve orbite
 Gray193.png|Baza lobanje – gornja površina 
 Gray195.png|Medijani zid nosne jame
 Gray196.png|Krov, dno i bočni zid nosne šupljine 
 Gray153.png |Bočni zid  nosne šupljine, sa položejem sitaste kosti
 Siebbein1.jpg| Sitasta kost
 Nasal cavity - anterior view.jpg|Okomita ploča

## Također pogledajte
* Lobanja
*Čeona kost
*Nos

## Reference
## Dopunska literatura
*Saladin, Kenneth S. "Anatomy and Physiology: the Unity of Form and Function" McGraw Hill, 5th ed.  New York: 2010
*

## Vanjski linkovi 
* http://www.theregister.com/2006/11/17/the_odd_body_nose_compass/

Kategorija:Kosti glave i vrata
Kategorija:Nepravilne kosti
Kategorija:Otorinolaringologija